கிராண்ட்ஸ்லாம் போட்டிகளில் ஒன்றான விம்பிள்டன் டென்னிஸ் போட்டி லண்டனில் நடந்து வருகிறது. பெண்கள் ஒற்றையர் பிரிவில் நேற்று நடந்த ஒரு அரைஇறுதியில் 7 முறை சாம்பியனான செரீனா வில்லியம்ஸ் 6-2, 6-4 என்ற நேர் செட் கணக்கில் ஜெர்மனியின் ஜூலியா ஜார்ஜெசை வீழ்த்தி 10-வது முறையாக இறுதிப்போட்டிக்கு முன்னேறினார். இந்த ஆட்டம் 70 நிமிடங்கள் நடந்தது. குழந்தை பெற்றுக்கொண்டு மறுபிரவேசம் செய்துள்ள 36 வயதான செரீனா அதன் பிறகு கிராண்ட்ஸ்லாம் போட்டியில் இறுதிப்போட்டியை எட்டியது இதுவே முதல் முறையாகும்.